Problemer med vandladningen kan opstå i alle aldre.
Blandt andet i forbindelse med graviditet og fødsel.
Når vi bliver ældre, kan det komme snigende.
Typisk når vi går i overgangsalderen.
Her forklarer vi lidt om de forskellige typer af vandladningsproblemer.
Anstrengelses-inkontinens er det mest typiske problem for kvinder.
Det viser sig ved, at du lækker urin, når du er fysisk aktiv.
Eller ved simple bevægelser, når du rejser dig eller sætter dig eller blot hoster.
Problemet kan være, at musklerne i
bækkenbunden ikke er stærke nok, eller at du ikke er hurtig nok til at knibe i tide.
Et andet problem er trang-inkontinens.
Forestil dig at du står i køen i
supermarkedet og pludselig mærker en kraftig trang til at tisse.
Her er problemet, at blære-musklen trækker sig sammen på et ubelejligt tidspunkt.
Kroppen når kun at give dig et kort
varsel, og det kan derfor være svært at nå toilettet i tide.
Nogle kvinder oplever også at have en
kombination af anstrengelses- inkontinens og trang-inkontinens.
Andre problemer kan vise sig ved, at du
går på toilettet ofte og kun tisser i små mængder.
Det kan skyldes en lille blære eller overaktiv blære.
Det kan også være et problem, at du ikke får blæren helt tømt, når du er på toilettet.
hvis du kender til nogle af disse problemer, er du på ingen måde den eneste.
Mange kan komme problemet til livs med den rette indsats.
Start med at tage et tjek på din livsstil og dine vaner i næste kapitel
lækker du små mængder urin eller oplever du,
at få en pludselig og meget kraftig trang til at skulle tisse,
så benyt dig også af kapitlerne med bækkenbundstræning.
Går du på toilettet ofte og kun tisser i
små mængder, ja så skal du træne både din bækkenbund og din blære.
Der er kun fordele at hente for dig.
Der er ingen bivirkninger.
Får du ikke resultat af dine ændringer i løbet af tre måneder, så gå til din læge.